***ZMLUVA č. ........./2022***

o poskytovaní služieb externého projektového manažmentu pre projekt v rámci výzvy s kódom OPLZ-PO6-SC611-2019-1 s názvom: **„Podpora dobudovania základnej technickej infraštruktúry v obci Podolie“**,

uzatvorená podľa § 269 ods. 2 zákona 513/1991 Zb. Obchodného zákonníka

**čl. I.**

**Zmluvné strany**

**1. Objednávateľ: Obec Podolie**

Sídlo: Podolie 566, 916 22 Podolie

Zastúpená: PaedDr. Rastislav Bobocký, starosta obce

Bankové spojenie: Prima banka Slovensko, a.s.

číslo účtu: 5806138001 / 5600

IBAN: SK06 5600 0000 0058 0613 8001

IČO: 00311928

DIČ: 2021079896

Tel.: 032 / 779 41 02

E – mail: podolie@podolie.sk

(ďalej len „objednávateľ“)

**2. Poskytovateľ:**

Sídlo:

Zastúpený:

Oprávnený na rokovanie

-vo veciach technických:

-vo veciach zmluvných :

Označenie registra podnikateľa:

Číslo zápisu:

Bankové spojenie:

číslo účtu:

IBAN:

IČO:

DIČ:

Tel.:

Fax:

(V prípade účasti skupiny uviesť údaje uvedené v tomto bode pre každého člena skupiny samostatne)

(ďalej len „poskytovateľ”)

Zmluvné strany sa dohodli, že vzájomné vzťahy pri poskytovaní služieb upravia nepomenovanou zmluvou podľa § 269 ods. 2 Obchodného zákonníka s nasledovným znením:

**Článok I.**

**Úvodné ustanovenia**

1.1 Poskytovateľ je obchodnou spoločnosťou / živnostníkom / inou spoločnosťou založenou podľa práva platného na území Slovenskej republiky, ktorá disponuje skúsenosťami a odbornou spôsobilosťou v oblasti externého riadenia projektov.

1.2 Objednávateľ je verejným obstarávateľom podľa zákona 343/2015 Z.z. o verejnom obstarávaní v aktuálnom znení.

1.3 Vzhľadom na uvedené skutočnosti a vzhľadom na záujem objednávateľa sa zmluvné strany dohodli na spolupráci, a to v rozsahu, spôsobom a za podmienok ďalej v zmluve uvedených.

1.4 Poskytovateľ sa zaväzuje, že za dojednanú cenu poskytne objednávateľovi služby podľa článku III. tejto zmluvy.

1.5 Objednávateľ sa zaväzuje poskytnuté služby prevziať a za ich poskytnutie zaplatiť poskytovateľovi dojednanú cenu podľa článku VI. tejto zmluvy.

**Článok II.**

**Definície pojmov**

2.1 Uvedené skratky majú v tejto zmluve nasledujúci význam:

a) „OP ĽZ“ je Operačný program ľudské zdroje,

b) „RO“ je Riadiaci orgán, ktorým je Ministerstvo práce, sociálnych vecí a rodiny Slovenskej republiky,

c) „SO“ je Sprostredkovateľský orgán, ktorým je Ministerstvo vnútra Slovenskej republiky.

**Článok III.**

**Predmet zmluvy**

3.1 Poskytovateľ sa zaväzuje, že objednávateľovi poskytne služby v rozsahu: Externý projektový manažment projektu „Podpora dobudovania základnej technickej infraštruktúry v obci Podolie“ (ďalej len „projekt“).

3.2 Predmetom zmluvy je externé riadenie projektu ako oprávnený výdavok v zmysle výzvy OPLZ-PO6-SC611-2019-1 vydanej Ministerstvom vnútra SR.

3.3. Externé riadenie zahŕňa:

a) konzultačnú a poradenskú činnosť vrátane komunikácie s „RO“ a „SO“ vo fáze od podpisu zmluvy o NFP až po úplné finančné ukončenie realizácie projektu,

b) vypracovanie zmenových konaní,

c)vypracovanie žiadostí o platbu vrátane príloh,

d) vypracovanie monitorovacích správ vrátane príloh.

**Článok IV.**

**Termíny plnenia predmetu zmluvy**

4.1 Termín plnenia predmetu zmluvy podľa článku III. tejto zmluvy bude dojednaný počas realizácie projektu.

4.2 Poskytovateľ bude činnosť podľa článku čl. III. tejto zmluvy vykonávať od podpisu tejto zmluvy do dňa uplynutia účinnosti zmluvy o poskytnutí nenávratného finančného príspevku uzavretej medzi objednávateľom a „RO“ (ďalej len „zmluva o NFP“) k projektu v rozsahu 750 hod.

**Článok V.**

**Súčinnosť‘ zo strany objednávateľa**

5.1 Podmienkou pre riadne a včasné splnenie termínov plnenia zo strany poskytovateľa je poskytnutie súčinnosti zo strany objednávateľa v takej forme a takým spôsobom, ako to predpokladá táto zmluva alebo ako to požaduje poskytovateľ. Poskytnutím súčinnosti zo strany objednávateľa v zmysle tejto zmluvy sa rozumie najmä včasné odovzdanie vyžiadaných podkladov.

5.2 Zmluvné strany sa dohodli, že poskytovateľ v primeranej lehote vyzve objednávateľa na predloženie podkladov potrebných pre splnenie predmetu zmluvy a oznámi mu presný zoznam týchto podkladov a lehotu, v ktorej ich má poskytovateľovi predložiť.

5.3 Objednávateľ sa zaväzuje podklady vyžiadané poskytovateľom odovzdať v lehote určenej poskytovateľom.

5.4 Poskytovateľ‘ nie je v omeškaní s plnením záväzku, ak mu objednávateľ‘ neposkytol potrebnú súčinnosť.

5.5 V prípade, že objednávateľ poruší svoju povinnosť‘ poskytnúť poskytovateľovi súčinnosť a zároveň tento stav porušenia svojej povinnosti neodstráni ani po uplynutí 5 kalendárnych dní od doručenia písomnej výzvy poskytovateľa, poskytovateľ nie je povinný poskytnúť služby v stanovenom termíne v zmysle bodu 3.1 článku III. zmluvy a je oprávnený od zmluvy odstúpiť.

**Článok VI.**

**Odmena za poskytnuté služby**

6.1 Cena za poskytnuté služby v rozsahu podľa článku III. tejto zmluvy je výsledkom procesu verejného obstarávania.

6.2 Objednávateľ sa zaväzuje zaplatiť poskytovateľovi za splnenie predmetu podľa článku č. III tejto zmluvy odmenu vo výške .................. EUR bez DPH (t.j. .............. EUR s DPH), čo pri rozsahu 750 hodín predstavuje ........... EUR bez DPH/hod.

6.3 K odmene podľa tohto odseku poskytovateľ účtuje daň z pridanej hodnoty podľa platných právnych predpisov Slovenskej republiky.

**Článok VII.**

**Platobné podmienky**

7.1 Úhrady za poskytované služby budú realizované za každý mesiac plnenia predmetu zmluvy na základe predloženého súpisu vykonaných prác a pracovného výkazu, pričom maximálny mesačný rozsah poskytnutých služieb je 173 hod./mesiac.

7.2 Poskytovateľ zabezpečí, aby nim vystavené faktúry obsahovali všetky potrebné náležitosti daňového dokladu v zmysle zákona Č. 222/2004 Z.z. o dani z pridanej hodnoty v znení neskorších predpisov. Lehota splatnosti faktúr je 14 dní.

**Článok VIII.**

**Práva a povinnosti zmluvných strán**

8.1 Zmluvné strany sa zaväzujú zachovávať mlčanlivosť o všetkých skutočnostiach, obchodných a technických informáciách, ako aj o údajoch, ktoré si navzájom poskytli pri rokovaní o uzavretí tejto zmluvy, ako aj pri jej realizácii a zaväzujú sa, že tieto skutočnosti, informácie a údaje nezverejnia ani nesprístupnia tretím osobám bez predchádzajúceho písomného súhlasu druhej zmluvnej strany, a ani ich nepoužijú pre iné účely, ako pre plnenie podmienok tejto zmluvy.

8.2 Poskytovateľ sa zaväzuje vykonávať činnosti podľa tejto zmluvy s odbornou starostlivosťou, v súlade so všetkými súvisiacimi právnymi predpismi SR, v súlade s metodikou „RO“ pre implementáciu projektov, v súlade so záujmami objednávateľa a informáciami ním poskytnutými a zároveň vo veci predmetu tejto zmluvy chrániť záujmy objednávateľa.

8.3. Poskytovateľ bude súčinný objednávateľovi počas celej doby implementácie projektu, až do konca posledného piateho následného monitorovacieho obdobia.

8.4. Poskytovateľ sa nemôže odchýliť od pokynov objednávateľa.

8.5. Poskytovateľ je povinný pri výkone svojej činnosti včas upozorniť objednávateľa na zrejmú nevhodnosť jeho pokynov (najmä nevhodnosť alebo nedostatočnosť ním poskytnutých informácií), ktoré by mohli mať za následok zmarenie účelu tejto zmluvy alebo vznik škody. V prípade, že objednávateľ aj napriek upozorneniu zo strany poskytovateľa trvá na realizácii jeho pokynov, nezodpovedá poskytovateľ za takto vzniknutú škodu.

8.6. Objednávateľ je povinný vytvoriť poskytovateľovi všetky podmienky tak, aby predmet zmluvy mohol plniť včas a riadne, a za týmto účelom bude úzko spolupracovať s poskytovateľom.

8.7. Objednávateľ sa zaväzuje k poskytnutiu všetkých relevantných informácií potrebných na poskytovanie služieb.

8.8. Objednávateľ sa zaväzuje k poskytnutiu všetkých dokladov, ktoré súvisia s implementáciou projektu.

8.9. Objednávateľ je oprávnený od zmluvy odstúpiť v prípade porušenia povinnosti, ak poskytovateľ poruší povinnosti uložené v tejto zmluve.

8.10 Poskytovateľ je oprávnený od zmluvy odstúpiť v prípade porušenia povinnosti, ak objednávateľ poruší povinnosti uložené v tejto zmluve.

8.11 Odstúpenie od zmluvy je účinné dňom doručenia druhej zmluvnej strane.

8.12 Objednávateľ dáva poskytovateľovi súhlas v zmysle zák. č. 122/2013 Z.z. o ochrane osobných údajov k spracovaniu osobných údajov objednávateľa pre vlastné potreby poskytovateľa na účely súvisiace s touto zmluvou. Objednávateľ tiež súhlasí s tým, aby poskytovateľ mohol získavať jeho osobné údaje kopírovaním, skenovaním alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií.

8.13 Poskytovateľ sa zaväzuje strpieť výkon kontroly/auditu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí NFP, v rámci ktorej bude poskytovaná služba/dodané dielo financovaná/financované, a to oprávnenými osobami v zmysle Všeobecných zmluvných podmienok k zmluve o poskytnutí NFP a poskytnúť im potrebnú súčinnosť.

**Článok IX.**

**Sankcie**

9.1. Ak po podpise tejto zmluvy poskytovateľ z akéhokoľvek dôvodu nezapríčineného objednávateľom odstúpi od plnenia záväzkov vyplývajúcich z tejto zmluvy alebo znemožní plnenie záväzkov vyplývajúcich z tejto zmluvy objednávateľovi poskytovateľ uhradí objednávateľovi pokutu vo výške 1000,- EUR bez DPH.

**Článok X.**

**Zánik zmluvy**

10.1.Platnosť zmluvy zaniká v prípade splnenia záväzkov z nej vyplývajúcich, alebo vzájomnou dohodou oboch zmluvných strán.

**Článok XI**

**Záverečné ustanovenia**

11.1 Práva a povinnosti oboch zmluvných strán, pokiaľ nie sú stanovené touto zmluvou, sa riadia príslušnými ustanoveniami Obchodného zákonníka, prípadne ďalšími právnymi predpismi.

11.2 Meniť alebo dopĺňať obsah tejto zmluvy je možné len formou písomných dodatkov k zmluve, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

11.3 Práva a povinnosti tejto zmluvy o poskytovaní služieb prechádzajú aj na prípadných právnych nástupcov oboch zmluvných strán.

11.4 Obe zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej zmluvnej strane.

11.5 Táto zmluva je vyhotovená v 3 vyhotoveniach, z ktorých po jej podpise poskytovateľ obdrží jedno (1) vyhotovenie a objednávateľ dve (2) vyhotovenia.

11.6 Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia zmluvy na webovej stránke objednávateľa.

11.7 Zmluvné strany prehlasujú, že si zmluvu prečítali, porozumeli jej obsahu a na znak súhlasu ju podpisujú.

V ............................, dňa .......................... V Podolí, dňa ...........................

Za poskytovateľa: Za objednávateľa:

........................................................... ................................................................

*meno, priezvisko, funkcia* PaedDr. Rastislav Bobocký

*oprávnenej osoby poskytovateľa* starosta obce

**Príloha č. 1**

**zoznam subdodávateľov poskytovateľa**

Poskytovateľ uvádza nasledovné údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora:

……………………

*Ak je relevantné doplní uchádzač. V prípade realizácie diela bez subdodávateľov uchádzač uvedie, že dielo bude realizované bez subdodávateľov.*

V ............................, dňa .......................... V Podolí, dňa ...........................

Za poskytovateľa: Za objednávateľa:

........................................................... ................................................................

*meno, priezvisko, funkcia* PaedDr. Rastislav Bobocký

*oprávnenej osoby poskytovateľa* starosta obce